Man vermis ná hy visvang op Vaaldam | Maroela Media
Pieter Wilders. (Foto: Verskaf)
'n Man van Kemptonpark word vermis nadat hy gaan visvang het op die Vaaldam.
Pieter Wilders (30) het Saterdagmiddag sy visstokke gevat en in sy boot geklim om te gaan visvang. Volgens sy ouma, Alet Joubert, is sy boot die aand onbeskadig in die rivier gevind met sy selfoon en kospakkie nog net so in die boot. Van Pieter was daar egter geen teken nie.
Joubert woon in Oranjeville en Pieter het by haar gekuier. Joubert sê die polisie is in kennis gestel en soek reeds sedert Sondagoggend na hom.
Joubert sê haar kleinseun is lank met rooierige hare. Hy het 'n oorpak aangehad waarin hy visgevang het.
Wilders se pa, ook Pieter, het ook Sondag uit Ermelo by die soekgeselskap aangesluit.
Enigiemand wat inligting kan verskaf wat die polisie kan help om Pieter op te spoor, kan Joubert by 081 487 1116 of Linda Landman by 081 266 5203 skakel.
Het hy in die Vaaldam vis gevang of in die rivier.Ek glo die rivier vloei seker nog sterk na die goeie reën.Ek is jammer maar dit lyk of iets skeefheloop het.
Dis maar altyd effe van 'n waagkans om enige "avontuur" alleen aan te pak. Indien iets gebeur is daar nie iemand om dadelik te help of alarm te maak nie. Mens dink nie altyd aan sulke dinge nie maar dis raadsaam om byvoorbeeld 'n tou/lyn aan die boot en jouself vas te maak. Beter kans om te oorleef sou jy oorboord gaan. Reddingsbaadjie is natuurlik beter maar die gewone ou investeer nie altyd in sulke dinge nie.